Document ID: 31998D0010

Komisijas Lēmums
(1997. gada 16. decembris),
ar ko izveido trešo valstu uzņēmumu pagaidu sarakstu, no kuriem dalībvalstis atļauj veikt tādu produktu importu, kas gatavoti no liellopu, cūku, zirga, aitu un kazas gaļas
(Dokuments attiecas uz EEZ)
(98/10/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par noteikumiem tādu trešo valstu uzņēmumu pagaidu sarakstu izveidei pārejas posmam, no kuriem dalībvalstis var importēt dažus dzīvnieku izcelsmes produktus, zvejniecības produktus vai dzīvus divvāku gliemjus [1], kurā grozījumi izdarīti ar Lēmumu 97/34/EK [2], un jo īpaši tā 2. panta 4. punktu,
tā kā ar Komisijas Lēmumu 97/222/EK [3] ir izveidots trešo valstu saraksts, no kurām dalībvalstis atļauj gaļas produktu importu;
tā kā šajā sarakstā minētajām valstīm dzīvnieku veselības un veterinārās apliecības izsniegšanas prasības gaļas produktu ievešanai ir noteiktas ar Komisijas Lēmumu 97/221/EK [4];
tā kā trešo valstu uzņēmumu pagaidu saraksti, no kuriem dalībvalstis atļauj no liellopu, cūkas, zirga, aitas un kazas gaļas gatavotu produktu importu, ir izveidoti ar Komisijas Lēmumu 97/365/EK [5];
tā kā Komisija no Horvātijas ir saņēmusi uzņēmumu sarakstu ar garantijām, ka tie pilnībā atbilst attiecīgajām Kopienas veselības prasībām, un, ja uzņēmums neizpilda minētās prasības, valsts eksporta darbību uz Eiropas Kopienu aptur;
tā kā Komisija nav spējusi noskaidrot, vai visās attiecīgajās trešās valstīs uzņēmumi atbilst Kopienas prasībām un kompetento iestāžu dotās garantijas ir pamatotas;
tā kā attiecībā uz Horvātiju var izveidot uzņēmumu pagaidu sarakstu, kuri ražo gaļas produktus;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Dalībvalstis atļauj to produktu importu, kas gatavoti no liellopu, cūku, zirga, aitu un kazas gaļas, no uzņēmumiem, kuri minēti šā lēmuma pielikumā.
2. Uz gaļas produktiem turpina attiekties Kopienas veterinārie noteikumi, kas ietverti citur.
2. pants
Šo lēmumu piemēro no 1997. gada 15. decembra.
3. pants
Šis lēmums ir adresēts dalībvalstīm.
Briselē, 1997. gada 16. decembrī

Labels: 3
17
5